Blaze7451/Wiki-th-20250601 huggingface dataset:
จังหวัดชวาตะวันออก

ชวาตะวันออก หรือ จาวาตีมูร์ (Jawa Timur, ย่อว่า Jatim; translit=Jåwå Wétan) เป็นจังหวัดหนึ่งของประเทศอินโดนีเซีย ตั้งอยู่ทางตะวันออกของเกาะชวา ยังรวมถึงเกาะมาดูราที่เชื่อมกับเกาะชวาโดยสะพานที่ยาวที่สุดในอินโดนีเซียที่ชื่อสะพานซูรามาดู และรวมถึงหมู่เกาะกาเงอันและหมู่เกาะมาซาเล็มบูที่ตั้งอยู่ทางตะวันออและเหนือ ตามลำดับ เมืองหลวงของจังหวัดคือ ซูราบายา เมืองใหญ่อันดับ 2 ของอินโดนีเซียและเป็นศูนย์กลางอุตสาหกรรมที่สำคัญ บาญูวางีเป็นอำเภอที่ใหญ่ที่สุดในจังหวัดชวาตะวันออก และใหญ่ที่สุดของเกาะชวา
จังหวัดครอบคลุมพื้นที่ 47,800 ตร.กม. จากข้อมูลประชากรปี ค.ศ. 2010 มีประชากรราว 37,476,757 คน อาศัยอยู่ในจังหวัดชวาตะวันออก เป็นจังหวัดที่มีประชากรมากเป็นอันดับ 2 ของประเทศ และจากข้อมูลทางการล่าสุดในเดือนมกราคม 2014 มีประชากร 41,529,481 คน
จังหวัดชวาตะวันออกติดกับจังหวัดชวากลางเพียงจังหวัดเดียว ทางทิศตะวันตก  ติดกับทะเลชวาและมหาสมุทรอินเดียทางชายฝั่งทิศเหนือและใต้ ตามลำดับ ช่องแคบบาหลีทางตะวันออกได้แบ่งเกาะชวากับบาหลี

**หน่วยการบริหาร**
พื้นที่จังหวัดชวาตะวันออกแบ่งออกเป็น 29 อำเภอหรือกาบูปาเต็น 9 นครหรือโกตา และ 666 ตำบลหรือเกอจามาตัน
อำเภอ
นคร

**อ้างอิง**
ชวาตะวันออก
สาธารณสุขในประเทศลาว

ไฟล์:VientianeHospital.jpg|thumb|300px|โรงพยาบาลมโหสถ ในเมืองเวียงจันทร์
สุขอนามัยในประเทศลาว ถือว่าอยู่ในระดับต่ำตั้งแต่ต้นคริสต์ทศวรรษ 1990 ถึงกระนั้นก็ตามสาเหตุเกิดจากการที่โภชนาการนั้นไม่เพียงพอ, การบริโภควิตามินในระดับปานกลาง และการบกพร่องการที่จะบริโภคสารที่มีโปรตีน โดยจะเกิดขึ้นมากในกลุ่มคนชาติพันธ์บนภูเขาสูง ระบบสุขาภิบาลนั้นถือว่าไม่ผ่านเกณฑ์ อันเป็นบ่อเกิดการหมักหมมของเชื้อโรคในภูมิประเทศเขตร้อน ซึ่งจะทำให้ประชากรในประเทศมีสุขอนามัยที่ไม่สมบูรณ์
ระบบสาธารณสุขแบบตะวันตกมีอยู่ไม่กี่แห่งภายในประเทศ ประกอบกับคุณภาพและประสบการณ์ของผู้ปฏิบัตินั้นไม่ได้ฝึกวิชาการมากเป็นส่วนใหญ่ เหตุการณ์นี้เป็นปัญหาที่เกิดขึ้นมาแล้วตั้งแต่คริสต์ทศวรรษ 1950

**สถานะสุขอนามัย**

**มาลาเรีย**
ในช่วงการทำลายแหล่งเชื้อมาลาเรียเป็นครั้งแรกระหว่างปีคริสต์ศักราช 1956–60, โดยใช้สารไดคลอโรไดฟีนิลไตรคลอโรอีเทนกำจัดเชื้อมาลาเรีย ตั้งแต่ ค.ศ. 1975 รัฐบาลได้เริ่มการกำจัดเชื้อมาลาเรียมากขึ้น กระทรวงสาธารณสุขประเทศลาวได้สั่งให้สถานีสุขภาพทุกจังหวัดให้วินิจฉัยและเพิ่มมาตราการควบคุมโรคมาลาเรียอย่างรอบคอบมากขึ้น โดยมาตราการคือการเฝ้าระวังผู้ที่อาจจะมีความเสี่ยงสูง, การกำจัดแหล่งยุงที่มีพาหะเชื้อโรค และการส่งเสริมให้ดูแลตัวเองและผู้อื่น โครงการนี้ถือว่าสำเร็จไปด้วยดี โดยทางกระทรวงได้รายงานว่าผู้ป่วยจากเชื้อโรคนี้จากร้อยละ 26 เหลือเพียงร้อยละ 15 ระหว่างคริสต์ศักราช 1975 และ 1990

**อุจจาระร่วง**
ในปี ค.ศ. 1993 โรคอุจจาระร่วงถือว่าเป็นโรคที่เกิดขึ้นเป็นประจำปี โดยจะเกิดขึ้นในช่วงฤดูฝนของภูมิประเทศ ตราบใดที่น้ำดื่มนั้นได้ปนเปื้อนของเสียจากมนุษย์และสัตว์ที่ไหลลงมาจากภูเขา มีเพียงเรือนไม่กี่หลังเท่านั้นจะขับถ่ายไว้ในหลุม หรือโถส้วม และประชาชนส่วนมากจะขับถ่าบตรงแม่น้ำ หรือพื้นที่ป่าไม้ละแวกหมู่บ้าน สำหรับเด็กภายในหมู่บ้าน ผู้ซึ่งเป็นโรคอุจจาระร่วง มักมาพร้อมกับโรคขาดสารอาหารรุนแรก เนื่องจกมีการขับสารอาหารที่จำเป็นมาก และน้ำซึ่งเป็นส่วนหนึ่งที่สำคัญของร่างกาย ทำให้อาจเกิดภาวะที่เป็นอันตรายต่อเด็ก

**เฮชไอวี/เอดส์**
เนื่องจากการควบคุมเรื่องเพศเปิดให้เป็นอิสระ ทำให้ชาวลาวจำนวนมากร่วมเพศกับหญิงบริการมากขึ้น โดยเริ่มขึ้นเมื่อคริตสศักราช 1980 และ 1990 ส่งผลให้เชื้อโรคเฮชไอวี และกลุ่มอาการภูมิคุ้มกันเสื่อม หรือ เอดส์สูงขึ้นตาม และเติบโตมากขึ้น ในปี ค.ศ. 1992 ได้มีการตรวจสอบเชื้อโรคของประชากรตามเคหะสถานจำนวน 7,600 คน พบว่ามี 1 คนติดเชื้อกลุ่มอาการภูมิคุ้มกันเสื่อม และ 14 คนผลตรวจออกมาว่าเชื้อเฮชไอวีเป็นบวก ในกลางปี ค.ศ. 1994 ไม่พบข้อมูลการรายงานผลในเชื้อกลุ่มนี้

**อ้างอิง**

**แหล่งข้อมูลอื่น**
 The State of the World's Midwifery -  Laos Country Profilefix-attempted=yes 
หมวดหมู่:สาธารณสุขในประเทศลาว
ฮัลมาเฮรา

ฮัลมาเฮรา (Halmahera หรือเดิมรู้จักในชื่อ Jilolo, Gilolo หรือ Jailolo) เป็นเกาะที่ใหญ่ที่สุดของหมู่เกาะโมลุกกะ และเป็นส่วนหนึ่งของจังหวัดมาลูกูเหนือของอินโดนีเซีย และเป็นเมืองหลวงของจังหวัด ตั้งอยู่บนชายฝั่งทิศตะวันตกของเกาะ
ฮัลมาเฮรามีเนื้อที่ 17,780 ตร.กม. (6,860 ตร.ไมล์) เป็นเกาะใหญ่ที่สุดของอินโดนีเซียนอกเหนือจาก 5 เกาะใหญ่ ประชากรในปี ค.ศ. 1995 มี 162,728 คน และเพิ่มเป็น 449,938 คน เฉพาะบนเกาะ (ไม่รวมปลายที่ถือเป็นส่วนหนึ่งของหมู่เกาะโจรงกา) แต่รวมเกเบและหมู่เกาะจู และมีประชากร 667,161 คน สำหรับหมู่เกาะ (รวมฮัลมาเฮราใต้ และตีโดเร แต่ไม่รวมเตอร์นาเต) ครึ่งหนึ่งของผู้อยู่อาศัยเป็นมุสลิม อีกครึ่งนับถือศาสนาคริสต์

**อ้างอิง**

**แหล่งข้อมูลอื่น**
Halmahera
หมวดหมู่:เกาะในประเทศอินโดนีเซีย
เขตเซืองกิญ

เขตเซืองกิญ (v=Dương Kinh) เป็นเขตในเทศบาลนครไฮฟอง เขตได้รับการจัดตั้งขึ้นตามพระราชกฤษฎีกาฉบับที่ 145/2007/NĐ-CP ลงวันที่ 12 กันยายน ค.ศ. 2007 ของรัฐบาลเวียดนาม โดยมีเนื้อที่ 48.85 ตารางกิโลเมตร และมีประชากร 127,362 คน

**เขตการปกครอง**
เขตแบ่งออกเป็น 6 แขวง- แขวงอัญสุง (Anh Dũng)- แขวงดาฟุก (Đa Phúc)- แขวงหายถั่ญ (Hải Thành)- แขวงฮหว่าเหงีย (Hòa Nghĩa)- แขวงฮึงด่าย (Hưng Đạo)- แขวงเตินถั่ญ (Tân Thành)

**อ้างอิง**
หมวดหมู่:เขตและอำเภอในไฮฟอง
จังหวัดมาลูกูเหนือ

มาลูกูเหนือ หรือ มาลูกูอูตารา (Maluku Utara) เป็นจังหวัดหนึ่งในประเทศอินโดนีเซีย ครอบคลุมพื้นที่ส่วนเหนือของหมู่เกาะโมลุกกะ เมืองหลักของจังหวัดคือเมืองโซฟีฟีบนเกาะฮัลมาเฮรา และเป็นศูนย์กลางประชากรที่ใหญ่ที่สุดของเกาะเตอร์นาเต หมู่เกาะโมลุกกะเดิมทีเป็นจังหวัด อย่างไรก็ดีใน ค.ศ. 1999 ได้แยกออกมาเป็น 2 จังหวัด โดยจังหวัดมาลูกูเหนือได้แยกออกมาจากจังหวัดมาลูกู
ในคริสต์ศตวรรษที่ 16 และ 17 หมู่เกาะของจังหวัดมาลูกูเหนือเป็นที่รู้จักในชื่อ "หมู่เกาะเครื่องเทศ" ณ เวลานั้นภูมิภาคนี้เป็นแหล่งของกานพลู ชาวดัตช์ โปรตุเกส สเปน และสุลต่านท้องถิ่นรวมถึงชาวเตอร์นาเตและตีโดเรได้ต่อสู้กันเพื่อเป็นผู้ควบคุมผลประโยชน์ทางการค้าจากเครื่องเทศเหล่านี้ ต่อมาต้นกานพลูได้ถูกขนส่งและนำไปปลูกในส่วนต่าง ๆ ของโลก และความต้องการกานพลูก็ได้ลดลง ได้ลดความสำคัญของมาลูกูเหนือไป
ประชากรในจังหวัดมาลูกูเหนือมี 1,038,087 คน จากข้อมูลสำรวจสำมะโนประชากร ค.ศ. 2010 เป็นจังหวัดที่มีประชากรน้อยที่สุดของอินโดนีเซีย จากข้อมูลทางการล่าสุดในเดือนมกราคม ค.ศ. 2014 มีประชากรเพิ่มเป็น 1,141,561 คน

**หน่วยการบริหาร**
พื้นที่จังหวัดมาลูกูเหนือแบ่งออกเป็น 8 อำเภอหรือกาบูปาเต็น 2 นครหรือโกตา และ 116 ตำบลหรือเกอจามาตัน
อำเภอ
นคร
เมืองหลักของจังหวัดมาลูกูเหนือได้แก่เมืองโซฟีฟี ซึ่งเป็นส่วนหนึ่งของนครตีโดเร

**อ้างอิง**
มาลูกูเหนือ
มุซัยลิมะฮ์

มุซัยลิมะฮ์ (مُسَيْلِمَةُ) หรือ มัสละมะฮ์ อิบน์ ฮะบีบ (مَسْلَمَةُ بْنُ حَبِيبٍ; เสียชีวิต ค.ศ. 632) เป็นนักเทศน์ในด้านเอกเทวนิยมจากเผ่าบะนูฮะนีฟะฮ์ เขาอ้างตนเองเป็นศาสดาในอาระเบียเมื่อคริสต์ศตวรรษที่ 7 โดยเป็นหัวหน้าในช่วงสงครามริดดะฮ์ มุสลิมถือว่าเขาเป็นศาสดาจอมปลอม หรือ "จอมโกหก" (اَلْكَذَّابُ)

**ศัพทมูลวิทยา**
ชื่อจริงของมุซัยลิมะฮ์คือ มัสลามาฮ์ บิน ฮาบีบ แต่มุสลิมเรียกเขาเป็นมุซัยลิมะฮ์ ซึ่งเป็นชื่อเล่นของมัสละมะฮ์

**ชีวิตช่วงต้น**
มุซัยลิมะฮ์เป็นบุตรของฮะบีบ จากเผ่าบะนูฮะนีฟะฮ์ หนึ่งในเผ่าที่ใหญ่ที่สุดในอาระเบีย ซึ่งอาศัยอยู่ในแคว้นนัจญด์ บะนูฮะนีฟะฮ์เป็นตระกูลที่นับถือศาสนาคริสต์ของบะนูบักร์ และดำรงอยู่อย่างอิสระก่อนการปรากฏตัวของอิสลาม
ในบันทึกแรกที่มุซัยลิมะฮ์มีส่วนเกี่ยวข้องคือการป้กป้องเผ่าของตนเองโดยให้พวกเขานับถือศาสนาอิสลามในช่วงปลายฮิจเราะฮ์ศักราชที่ 9

**อ้างตนเป็นศาสดาและคำสอน**
คำสอนของเขาเกือบสูญหายไป แต่ยังมีการทบทวนอย่างเป็นกลางอยู่ในแดเบสทอเนแมซอเฮบ โดยมีรายงานว่า เขาให้ละหมาด 3 ครั้งต่อวัน โดยหันไปทิศใดก็ได้ เขาให้ถือศีลอดในเวลากลางคืนในเดือนเราะมะฎอน แทนที่จะเป็นตอนกลางวัน ห้ามการขลิบปลายอวัยวะเพศ มุซัยลิมะฮ์ประกาศว่าทาสคนใดที่เข้ารับศาสนาของตนจะกลายเป็นไท และยังกล่าวอีกว่าการใส่ชื่อเขาหรือชื่อศาสดาคนใดในการละหมาดเป็นเรื่องที่ผิด
มุซัยลิมะฮ์ ผู้ที่นักประวัติศาสตร์มุสลิมกล่าวหาว่ามีความสามารถในการร่ายคาถา สร้างปาฏิหาริย์ต่าง ๆ ให้แก่ผู้คนด้วยสิ่งนี้ เช่น ใส่ไข่ลงในขวด, ตัดขนนกแล้วติดที่เดิมให้มันบินใหม่ได้ และใช้ความสามารถนี้ดึงดูดผู้คนให้สนใจเขามากขึ้น
มุซัยลิมะฮ์ได้แบ่งปันโองการที่เขาอ้างว่ามาจากอัลลอฮ์ แล้วบอกผู้คนว่ามุฮัมมัดได้แบ่งอำนาจให้กับเขา หลังจากนั้น ผู้คนเริ่มเชื่อว่าเขาเป็นศาสดาเหมือนกับศาสดามุฮัมมัดและนำทางให้เผ่าของเขาดีขึ้น มุซัยลิมะฮ์จึงเริ่มทำภารกิจเหมือนกับศาสดาของอัลลอฮ์ และแบ่งปันโองการที่เขาอ้างว่าเป็นโองการในอัลกุรอ่าน โดยอายะฮ์ส่วนใหญ่ที่เขาอ้างมีเนื้อหาสรรเสริญเผ่าบนีฮานีฟะฮ์มากกว่าชาวกุเรช
วันหนึ่งเขาเขียนจดหมายถึงมุฮัมมัดในช่วงปลายฮ.ศ.10 ความว่า:"จากมุซัยลิมะฮ์ ศาสนทูตของอัลลอฮ์ ถึงมุฮัมมัด ศาสนทูตของอัลลอฮ์ ขอความสันติจงมีแด่ท่าน ข้าและเจ้ามีบางอย่างเหมือนกัน ครึ่งหนึ่งของโลกจะเป็นของเรา ส่วนอีกครึ่งหนึ่งของโลกจะเป็นของชาวกุเรช แต่ชาวกุเรชเป็นพวกที่ชอบละเมิด"
มุฮัมมัดจึงตอบกลับมาว่า:

**ชีวิตส่วนตัว**
ในช่วงสงครามริดดะฮ์ที่เกิดขึ้นหลังศาสดามุฮัมหมัดเสียชีวิต ซะญาห์ บินต์ อัลฮาริษประกาศตนเองเป็นศาสดาหญิงหลังเรียนรู้ว่ามุซัยลิมะฮ์และฏุลัยฮะฮ์ได้ประกาศเป็นศาสดาแล้ว ผู้คน 4,000 คนรวมตัวไปที่มะดีนะฮ์กับเธอ ส่วนที่เหลือค่อยสมทบไป อย่างไรก็ตาม เธอได้ยกเลิกแผนโจมตีมะดีนะฮ์หลังรู้ว่ากองทัพของคอลิด อิบน์ อัลวะลีดเอาชนะฏุลัยฮะฮ์ อัลอะซะดี (ผู้อ้างตนเองเป็นศาสดาอีกคน) ภายหลัง เธอกับมุซัยลิมะฮ์จึงร่วมมือกำจัดภัยของคอลิด ต่อมา ทั้งคู่แต่งงานและซะญาห์ยอมรับเขาเป็นศาสดาด้วย คอลิดเอาชนะกลุ่มกบฏที่หลงเหลือของซะญาห์และค่อยไปต่อสู้กับมุซัยลิมะฮ์

**เสียชีวิต**
มุซัยลิมะฮ์สู้รบและเสียชีวิตในยุทธการที่ยะมามะฮ์

**อ้างอิง**
หมวดหมู่:ศาสดาปลอมในศาสนาอิสลาม
หมวดหมู่:ศาสดาชาวอาหรับ
ถิรวัฒน์ เลิศพิชชาพัชร์

ถิรวัฒน์ เลิศพิชชาพัชร์ (เกิดวันที่ 20 เมษายน พ.ศ. 2536) เป็นนักฟุตบอลในตำแหน่งกองกลางตัวรุก

**จุดเด่น**
ด้วยลักษณะการเล่น ถิรวัฒน์ มีการเล่น ส่งบอลสั้นและไกลรวมถึงมี Free kick ที่แม่นยำ และหวังผลได้ จึงได้รับฉายาว่า " เจ้าพ่อลูกนิ่ง "

**ประวัติ**
ถิรวัฒน์ เลิศพิชชาพัชร์ จบการศึกษาที่ โรงเรียนเทพศิรินทร์ และเริ่มเล่นฟุตบอลให้กับโรงเรียน จากนั้นเข้าสู่สโมสร Bangkok fc (สโมสรฟุตบอลบางกอก) ทีมระดับ อาชีพ ใน division 1 จากนั้น ถูกทีมพันธมิตรยืมตัวไป ลงเล่นให้กับ Chumphon fc (สโมสรฟุตบอลจังหวัดชุมพร)  ทีมในระดับ division2 จนพาทีม ก้าวเข้าสู่รอบ play off เป็นประวัติศาสตร์ของสโมสร จากนั้น ฝีเท้าพัฒนาเข้าตา จนถูก สโมสร Krabi fc (สโมสรฟุตบอลจังหวัดกระบี่) ดึงตัวมา ร่วมเล่นในระดับ division 1 แต่ก็ไม่ค่อยได้รับโอกาสลงเล่นเท่าที่ควร จึงถูก Phichit fc (สโมสรฟุตบอลจังหวัดพิจิตร) ทีมแกร่งของ ภาคเหนือ ยืมตัวไปเล่นให้สโมสร จนได้ รองแชมป์ ปี 2014-2015 พาทีมเลื่อนชั้น เป็นประวัติศาสตร์ของสโมสรอีกครั้ง หมดสัญญายืมตัว ก็กลับมาอยู่กระบี่อีกครั้ง จากนั้น ทีมที่เป็น พันธมิตรกัน มีเป้าหมายเลื่อนชั้นจึงขอยืมตัวไปเล่นให้กับสโมสร  Satun united (สโมสรฟุตบอลสตูล ยูไนเต็ด) จนเป็นแชมป์ของ division2 zone ภาคใต้ เป็นประวัติศาสตร์ของสโมสร จนฝีเท้าเข้าตา ผู้บริหาร Thai honda ladkrabang fc (สโมสรฟุตบอลไทยฮอนด้า) จึงถูกซื้อตัวมาให้กับกับ สโมสร จนได้แชมป์ division 1 พาทีมกลับสู่ league สูงสุด ในรอบ10ปีของสโมสร จากนั้น สโมสร Cadenza satun united (สโมสรฟุตบอลสตูล ยูไนเต็ด) มีเป้าหมาย เลื่อนชั้น จึงติดต่อ ซื้อตัวกลับ จนเป็นแชมป์Thai league 4 ภาคใต้ อีกครั้ง จนถึงปัจจุบัน

**ระเบียงภาพ**


**ข้อมูลเพิ่มเติม**
 ถิรวัฒน์ เลิศพิชชาพัชร์. Goal ทำประตู  https://www.thaileague.co.th/official/t4/?r=Clubs/ShowEvent&iPlayerID=18020&iTournamentID=3fix-attempted=yes - สตูลคว้าถิรวัฒน์ร่วมทัพถาวร  http://www.siamsport.co.th/football/thaileague4/view/48198/- ขวัญใจคืนถิ่น! หมอผีคว้า “ถิรวัฒน์” จากไทยฮอนด้าเสริมแกร่ง http://www.thailive.net/2017/06/06/ขวัญใจคืนถิ่น-หมอผีคว้า/ date=2017-06-09 
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดอ่างทอง
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นสโมสรฟุตบอลชุมพร
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลพิจิตร
หมวดหมู่:ผู้เล่นสโมสรฟุตบอลสตูล ยูไนเต็ด
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
ดิ เอ็กซ์-เวนเจอร์

ดิ เอ็กซ์-เวนเจอร์ (The X-Venture) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินวัยรุ่นค่ายอาร์เอสที่ประสบความสำเร็จในการออกอัลบั้มเดี่ยว อัลบั้มนี้ประสบความสำเร็จทั้งด้านการค้า และความนิยมในชาร์ตทั่วไป และเป็นการต่อยอดความสำเร็จจากเดอะเน็กซ์และเป็นหนึ่งในต้นแบบของการก่อตั้งค่ายเพลงกามิกาเซ่ 
อัลบั้มนี้เกิดจากความร่วมมืออีกครั้งของบริษัทเป็ปซี่โคล่าประเทศไทย และบริษัทอาร์เอส โปรโมชัน มีเป้าหมายผู้ฟังเป็นกลุ่มวัยรุ่น อัลบั้มนี้มียอดขายกว่า 1 ล้านชุด และเคยติดโฆษณาหลาย ๆ ที่ เช่น บนรถเมล์ เป็นที่ฮือฮาในยุคนั้นมาก

**สมาชิก**
 นภัสสร บุรณศิริ- จิรวรรณ เตชะหรูวิจิตร- เรืองศักดิ์ ลอยชูศักดิ์- ปกรณ์ ลัม- เจอาร์-วอย- ราฟฟี่-แนนซี่

**รายชื่อเพลง**
# The X-Venture : โดม, เจมส์, โมเม, ราฟฟี่, แนนซี่, เอิร์น, เจอาร์, วอย 
# มีเธอ : เจมส์-เอิร์น
# ชอบคืนนี้ : เอิร์น-โมเม-แนนซี่
# เบอเร่อเฮ้อ : เจอาร์-วอย
# ดีมากเลย: โดม-เจมส์
# ให้ฉันพูดอะไร : โมเม
# ไม่รักก็เกลียดเลย : เจมส์ (feat. โมเม-แนนซี่)
# ไม่เปลี่ยน : โดม (feat. วอย) 
# ฮาโลวีน : ราฟฟี่-แนนซี่
# มาทำไม : เจอาร์-วอย (feat. ราฟฟี่)
# ไม่หวานอย่างที่คิด : เอิร์น-โมเม-แนนซี่ (feat. ราฟฟี่-เจอาร์-วอย)
# ตลอดกาล (Forever More) : โดม, เจมส์, โมเม, ราฟฟี่, แนนซี่, เอิร์น, เจอาร์, วอย

**อ้างอิง**
หมวดหมู่:อัลบั้มเพลงไทยในปี พ.ศ. 2542
หมวดหมู่:อัลบั้มเพลงไทยสากล
หมวดหมู่:อัลบั้มรวมศิลปิน
ซีกโลก

ไฟล์:Primemeridian.jpg|thumb|300px|การแบ่งพื้นที่โลกด้วยเส้นศูนย์สูตรและเส้นเมริเดียนแรก
ไฟล์:Map of the World.jpg|thumb|300px|ซีกโลกตะวันตก (ซ้าย), ซีกโลกตะวันออก (ขวา)
ในภูมิศาสตร์และวิชาการทำแผนที่ ซีกโลก คือการกล่าวถึงส่วนของโลกที่ถูกแบ่งเป็นสองซีก (ซีก หรือ Hemispheres มาจากภาษากรีกโบราณ ἡμισφαίριον hēmisphairion อันมีความหมายว่า "ครึ่งทรงกลม")
การแบ่งซีกโลกส่วนมากจะใช้เส้นละติจูดและลองจิจูด:- เหนือ–ใต้
** ซีกโลกเหนือ คือบริเวณครึ่งหนึ่งของโลกที่อยู่เหนือเส้นศูนย์สูตรขึ้นไปถึงขั้วโลกเหนือ
** ซีกโลกใต้ คือบริเวณครึ่งหนึ่งของโลกที่อยู่ใต้เส้นศูนย์สูตรลงไปถึงขั้วโลกใต้- ตะวันออก–ตะวันตก
** ซีกโลกตะวันออก คือบริเวณครึ่งหนึ่งของโลกที่อยู่ทางตะวันออกของเส้นเมริเดียนแรกไปจนถึงเส้นเมริเดียนที่ 180 องศา
** ซีกโลกตะวันตก คือบริเวณครึ่งหนึ่งของโลกที่อยู่ทางตะวันตกของเส้นเมริเดียนแรกไปจนถึงเส้นเมริเดียนที่ 180 องศา
การแบ่งซีกโลกตะวันออกและซีกโลกตะวันตกยังมีความสำคัญในแง่ของวัฒนธรรมเพราะแสดงให้ถึงความแตกต่างทางวัฒนธรรมระหว่าง 2 ซีกโลก
อย่างไรก็ตามยังมีการพยายามที่จะแบ่งดาวเคราะห์ออกเป็นสองซีกโดยใช้ลักษณะทางภูมิศาสตร์เป็นเกณฑ์ เช่น:- แผ่นดิน–น้ำ
** ซีกโลกพื้นดิน คือซีกของโลกที่มีพื้นดินมากที่สุดเท่าที่จะมากได้
** ซีกโลกพื้นน้ำ คือซีกของโลกที่มีน้ำมากที่สุด
นอกจากนี้การฉายแสงของดางอาทิตย์ก็สามารถแบ่งโลกเป็น 2 ซีกคือกลางวันและกลางคืนได้

**อ้างอิง**

**ข้อมูลเพิ่มเติม**
ซีกโลก
หมวดหมู่:ภูมิศาสตร์
เซียร์เกย์ สครีปคา

เซียร์เกย์ อีวาโนวิช สครีปคา (Серге́й Ива́нович Скри́пка) เป็นวาทยากรชาวรัสเซีย ศิลปินที่ได้รับการยกย่องแห่งรัสเซีย (1993) และศิลปินของประชาชนรัสเซีย (1998) เขาเป็นวาทยากรให้กับวงดุริยางค์ซิมโฟนีภาพยนตร์รัฐรัสเซีย
สครีปคาสำเร็จการศึกษาจากสถาบันศิลปะฮาร์คอฟในปี 1972 ในฐานะนักร้องประสานเสียง ในปี 1973 เขาได้เข้าเรียนดนตรีที่วิทยาลัยดนตรีมอสโก ที่เขาสำเร็จการศึกษาของเขาภายใต้ศาสตราจารย์ Leo Ginsburg ซึ่งเป็นวาทยากรโอเปร่าและซิมโฟนี ในปี 1977 สครีปคายังอยู่ในวิทยาลัยดนตรีอีกสองปีในฐานะนักเรียนปริญญาโทภายใต้ศาสตราจารย์คนเดียวกันกับผู้ฝึกซ้อมของเขา
หลังจากจบการศึกษาจากวิทยาลัยดนตรีในปี 1979 สครีปคาเริ่มทำงานร่วมกับวงดุริยางค์ซิมโฟนีภาพยนตร์รัฐคณะรัฐมนตรีสหภาพโซเวียต และตั้งแต่ปี 1993 เขาเคยเป็นผู้อำนวยการฝ่ายศิลป์ของวงและหัวหน้าวาทยากร เขาได้จัดการแสดงคอนเสิร์ตและบันทึกเสียงเป็นจำนวนมากรวมถึงผลงานของ Mikhail Pletnyov, Konstantin Shsherbakov, Mikhail Bezverhnij, Dmitri Hvorostovsky และ Sergei Sudzilovsky วงออร์เคสตร้าได้ไปจัดแสดงในกรุงเบอร์ลินในปี 1991 นครฟรังค์ฟวร์ทอัมไมน์ในปี 1992 และกรุงตูนิสในปี 1998 รายการคอนเสิร์ตยังรวมถึง Britten's "War Requiem", Mozart's Requiem, Tchaikovsky's String Serenade และ Mozart's Symphony in G-minor
นอกจากนี้ ในปี 2012 สครีปคายังเคยบรรเลงเพลงประกอบภาพยนตร์อนิเมะสั้นเรื่อง ลิตเทิลวิตช์แอคาดีเมีย

**อ้างอิง**

**แหล่งข้อมูลอื่น**
 0804867-  Сергей Скрипка на сайте Российского Государственного симфонического оркестра кинематографии-  Сергей Скрипка на официальном сайте Московской государственной академической филармонииfix-attempted=yes -  Сергей Скрипка на сайте Жуковского симфонического оркестра date=2014-09-20 -   Трансляция пресс-конференции, посвящённой III Национальной анимационной премии «Икар» («Россия сегодня») 10 марта 2017 г.
หมวดหมู่:วาทยากรชาวรัสเซีย
หมวดหมู่:บุคคลจากคาร์กิว
หมวดหมู่:วาทยกร
ฟรันซิสโก ตาร์เรกา

ฟรันซิสโก เด อาซิส ตาร์เรกา อี เอย์เชอา (Francisco de Asís Tárrega y Eixea; เกิด 21 พฤศจิกายน ค.ศ. 185215 ธันวาคม ค.ศ. 1909) เป็นนักแต่งเพลงและนักกีตาร์คลาสสิกชาวสเปน ในยุคโรแมนติก ผลงานที่สร้างชื่อเสียงให้เขามากที่สุดคือการแต่งเพลงบรรเลงกีตาร์คลาสสิก "เรกูเอร์โดสเดลาอาลัมบรา" และส่วนหนึ่งของเพลง "กรันบัลส์" ที่เขาแต่งขึ้นได้มีการนำมาทำเป็นเสียงเรียกเข้าพื้นฐานซึ่งเปรียบเสมือนสัญลักษณ์ของโทรศัพท์เคลื่อนที่โนเกีย โดยตาร์เรการับการยกย่องให้เป็น "บิดาแห่งกีตาร์คลาสสิก" และถูกจัดให้เป็นหนึ่งในนักกีตาร์ที่ยิ่งใหญ่ที่สุดตลอดกาล
ในช่วงท้ายของชีวิตตาร์เรกาป่วยเป็นโรคอัมพาตที่ร่างกายซีกขวา โดยเขาได้แต่งเพลงสุดท้ายในชีวิตที่ชื่อว่า "โอเรมุส" (Oremus) ซึ่งแต่งเสร็จก่อนที่เขาจะเสียชีวิตในอีก 2 สัปดาห์ต่อมา

**ประวัติ**
ตาร์เรกาเกิดเมื่อวันที่ 21 พฤศจิกายน ค.ศ. 1852 ที่บิยาร์เรอัล จังหวัดกัสเตยอน ประเทศสเปน มีชื่อเล่นในวัยเด็กว่า "กิเก" พ่อของเขาเป็นพนักงานดูแลสถานที่ในคอนแวนต์แห่งซานปัสกวล โดยพ่อของเขาชอบเล่นดนตรีแนวฟลาเมงโกและเล่นในแนวเพลงอื่น ๆ ด้วยกีตาร์ ทำให้ตาร์เรกามักจะหยิบกีตาร์ของพ่อมาเล่นอยู่เป็นประจำ 
ในวัยเด็ก ฟรันซิสโก ตาร์เรกา ได้วิ่งหนีพี่เลี้ยงของตัวเองจนตกลงไปในคลองชลประทาน ทำให้ได้รับความกระทบกระเทือนที่ดวงตา และพ่อของเขามีความกังวลว่าลูกชายจะสูญเสียการมองเห็นอย่างถาวรและกลายเป็นคนตาบอด จึงได้พาครอบครัวย้ายมาอยู่ที่กัสเตยอนเดลาปลานาและให้เขาเรียนดนตรีกับเอวเฆนิ รุยซ์ และมานูเอล กอนซาเลซ ซึ่งเป็นครูสอนดนตรีที่พิการทางสายตา โดยพ่อของเขาหวังว่านอกเหนือจากความรู้เรื่องดนตรีแล้ว ครูสอนดนตรีทั้ง 2 จะช่วยสอนเรื่องการใช้ชีวิตหากจะต้องสูญเสียการมองเห็นด้วย
อนุสาวรีย์ของตาร์รากาที่บิยาร์เรอัล
หมวดหมู่:บุคคลที่เกิดในปี พ.ศ. 2395
หมวดหมู่:บุคคลที่เสียชีวิตในปี พ.ศ. 2452
หมวดหมู่:นักกีตาร์ชาวสเปน
เฉิน ฉีเหม่ย์

เฉิน ฉีเหม่ย์ (p=Chén Qíměi; เป็นนักปฏิวัติและนักเคลื่อนไหวชาวจีนและเป็นพันธมิตรทางการเมืองที่ใกล้ชิดของ ดร.ซุน ยัตเซ็น และเป็นที่ปรึกษาสหายคนสนิทของ เจียง ไคเชก เฉิน ฉี่เหม่ยยังเป็นหนึ่งในผู้ก่อตั้งบุกเบิกสาธารณรัฐจีน และเป็นลุงของเฉิน กั่วฟู และ เฉิน ลี่ฟู
เฉิน ฉีเหม่ย์ เกิดที่ อู่ซิง, มณฑลเจ้อเจียง, ประเทศจีน, เขาได้เดินทางไปเรียนต่อที่ญี่ปุ่น ในปี ค.ศ. 1906  และเข้าร่วมขบวนการปฏิวัติล้มล้างราชวงศ์ชิง "ถงเหมิงฮุ่ย" เขาได้มีโอกาสเป็นเพื่อนสนิทกับ เจียง ไคเชก ที่มาจากเจ้อเจียงเหมือนกัน เฉินได้พาเจียงเข้าร่วมขบวนการถงเหมิงฮุ่ย
ในปี ค.ศ. 1911 หลังการก่อการกำเริบอู่ชาง กองกำลังของเฉินเข้ายึดเมืองเซี่ยงไฮ้ไว้ได้ จากนั้นเขาก็ทำหน้าที่ผู้ว่าการรัฐทหารในภูมิภาคนี้ เขาหนีไปญี่ปุ่นกับ ดร.ซุน ยัตเซ็น หลังจากความล้มเหลวของการปฏิวัติต่อต้านเผด็จการของยฺเหวียน ชื่อไข่ พวกเขาก็ได้ก่อตั้งพรรคคณะจีนปฏิวัติซึ่งต่อมาได้กลายมาเป็นพรรคก๊กมินตั๋ง หรือจีนคณะชาติ ขณะที่เขากำลังจะกลับไปเซี่ยงไฮ้เพื่อทำการปฏิวัติอีกรอบเขาได้ถูกคนของยฺเหวียน ชื่อไข่ ลอบยิงสังหารเมื่อวันที่ 18 เดือนพฤษภาคม ค.ศ. 1916 การลอบสังหารมีการสันนิษฐานว่าน่าจะเป็นคำสั่งของ จาง จงชาง นายพลขุนศึกที่จงรักภักดีต่อยฺเหวียน ชื่อไข่

**ดูเพิ่ม**
สาธารณรัฐจีน

**อ้างอิง**
จ
พรรคประชาชาติ

พรรคประชาชาติ สามารถหมายถึง- พรรคประชาชาติ (พ.ศ. 2531) พรรคการเมืองที่ก่อตั้งในปี พ.ศ. 2531 โดยมีนายเผดิม สิริเวชชะพันธ์ เป็นหัวหน้าพรรค- พรรคประชาชาติ (พ.ศ. 2561) พรรคการเมืองที่ก่อตั้งในปี พ.ศ. 2561 โดยมีนายวันมูหะมัดนอร์ มะทา ประธานสภาผู้แทนราษฎร เป็นหัวหน้าพรรคคนแรก
หมวดหมู่:การแก้ความกำกวม
สำนักความมั่นคงชายแดน

สำนักงานความมั่นคงชายแดน (Border Security Agency) เป็นหน่วยงานรัฐบาลมาเลเซียซึ่งเฝ้าป้องกันจุดเข้าออกประเทศจากกิจกรรมผิดกฎหมาย เช่น การลักลอบขนถ่าย, การเข้าเมืองโดยผิดกฎหมาย, และการค้ามนุษย์ หน่วยงานนี้ก่อตั้งใน พ.ศ. 2558 และใช้เจ้าหน้าที่ราว 10,000 คนจากกองทัพมาเลเซีย (Malaysian Armed Forces), ตำรวจแห่งชาติมาเลเซีย (Royal Malaysia Police), กองปฏิบัติการทั่วไป (General Operations Force), และหน่วยป้องกันการลักลอบ (Smuggling Prevention Unit)

**อ้างอิง**
หมวดหมู่:การบังคับใช้กฎหมายในประเทศมาเลเซีย
หมวดหมู่:กระทรวง กรม และหน่วยงานรัฐบาลกลางของประเทศมาเลเซีย
กำลังตำรวจความปลอดภัยสาธารณะแห่งมาเก๊า

กองกำลังตำรวจรักษาความมั่นคงทางสาธารณะแห่งมาเก๊า (t = 治安警察局 ; Corpo de Policia de Segurança Pública de Macau, อักษรย่อ CPSP) เป็นกองกำลังตำรวจที่ไม่ได้มีหน้าที่เกี่ยวข้องกับอาชญกรรม (non-criminal police department) แห่งมาเก๊า และเป็นหน่วยงานย่อยของกองกำลังรักษาความมั่นคงแห่งมาเก๊า เริ่มแรกรู้จักกันในนามว่า ตำรวจมาเก๊า (Polícia de Macau) กองกำลังเปลี่ยนชื่อมาหลายครั้งก่อนที่จะมาใช้ชื่อนี้ PSP (อักษรย่อเดิมของกองกำลัง) ได้ให้วันที่ 14 มีนาคม ค.ศ. 1691 เป็นวันก่อตั้ง
เนื่องจากภาพรวมของหนึ่งประเทศ สองระบบ (one country, two systems) ทำให้เจ้าหน้าที่จีนแผ่นดินใหญ่ (Mainland authorities) ไม่สามารถแทรกแซงเข้าการบังคับใช้กฏหมายของมาเก๊าได้ ส่งผลให้ CPSPM เป็นหน่วยงานอิสระไม่จำเป็นต้องขึ้นตรงกับกระทรวงรักษาความมั่นคงทางสาธารณะของจีนแผ่นดินใหญ่

**อ้างอิง**

**แหล่งข้อมูลอื่น**
  Official Site   
หมวดหมู่:หน่วยงานตามชายแดน
เบอาทริสแห่งแวร์ม็องดัว

เบอาทริสแห่งแวร์ม็องดัว (Béatrice de Vermandois;  ค.ศ. 880 – หลัง 26 มีนาคม ค.ศ. 931) เป็นชนชั้นสูงชาวการอแล็งเฌียง ทรงเป็นพระราชินีแห่งอาณาจักรแฟรงก์ตะวันตกจากการอภิเษกสมรสกับพระเจ้ารอแบร์ที่ 1 แห่งฝรั่งเศส และเป็นพระราชมารดาของอูกมหาราช

** ประวัติ**
เบอาทริสเป็นบุตรีในแอร์แบร์ที่ 1 เคานต์แห่งแวร์ม็องดัวp=308 พระองค์เป็นน้องสาวของแอร์แบร์ที่ 2 เคานต์แห่งแวร์ม็องดัว และเป็นลูกหลานในสายตระกูลเพศชายของชาร์เลอมาญผ่านทางพระเจ้าแบร์นาร์แห่งอิตาลีp=xvi, 91 การสมรสกับพระเจ้ารอแบร์ที่ 1 ทำให้พระองค์เป็นบรรพบุรุษของราชวงศ์กาเปเซียง ในวันที่ 15 มิถุนายน ค.ศ. 923 พระสวามีของพระองค์ถูกสังหารที่สมรภูมิซัวซง หลังจากนั้นไม่นาน อูกได้รับการเสนอให้ครองราชบัลลังก์แต่พระองค์ปฏิเสธ
ตีโบที่ 1 เคานต์แห่งบลัว

ตีโบที่ 1 (Thibaud Ier) หรือ จอมหลอกลวง (le Tricheur) เป็นเคานต์ที่ 1 แห่งบลัว, ชาทร์ และชาโตเดิง เช่นเดียวกับเคานต์แห่งตูร์

** ประวัติ**
ตีโบที่ 1 เป็นบุตรชายของตีโบ เลอ วีเยอ แห่งบลัว ที่เป็นไวเคานต์แห่งตูร์ในปี ค.ศ. 908 ภรรยาของตีโบ เลอ วีเยอ มารดาของตีโบที่ 1 คือ รีช็องด์ เดอ บูร์ฌ เหลนของรอร์กงที่ 1 เคานต์แห่งแมน ตีโบที่ 1 ในตอนแรกเป็นข้าราชบริพารของอูกมหาราช ดยุคแห่งฝรั่งเศส ราว ค.ศ. 945 พระเจ้าหลุยส์ที่ 4 ถูกชาวเหนือจับกุมตัวและส่งตัวให้อูกมหาราชที่ยกให้ตีโบเป็นคนดูแล หลังอยู่ในการดูแลของตีโบอยู่ราวหนึ่งปี พระเจ้าหลุยส์เจรจาต่อรองอิสรภาพโดยเสนอนครล็องให้อูกซึ่งอูกยกต่อให้ตีโบ ตีโบเป็นเคานต์แห่งตูร์ในปี ค.ศ. 942, เป็นเคานต์แห่งบลัว และในปี ค.ศ. 960 เป็นเคานต์แห่งชาโตเดิงและชาทร์
น้องสาวของตีโบแต่งงานกับอาแล็งที่ 2 แห่งน็องต์ ดยุคแห่งเบรอตาญ ทำให้ตีโบมีอิทธิพลในแรน ทว่าการเสียชีวิตของอาแล็งที่ 2 ก่อให้เกิดสุญญากาศในเบรอตาญและทำให้อ่อนแอต่อการรุกรานจากทั้งชาวนอร์มันและชาวอ็องฌูแว็งส์ ตีโบจับมือกับฟูลก์ที่ 2 แห่งอ็องฌูที่ให้สิทธิ์เขาควบคุมโซมูร์ ป้อมยุทธศาสตร์ที่ตั้งอยู่ระหว่างแม่น้ำลัวร์กับแม่น้ำตูเอ คอยคุ้มกันชายแดนของอ็องฌู และยังให้ควบคุมอารามแซ็ง-ฟลอร็องนอกกำแพงของโซมูร์ ส่วนฟูลก์ที่เพิ่งเป็นม่ายก็ได้แต่งงานกับน้องสาวของตีโบ ภรรยาม่ายของอาแล็งแห่งน็องต์
ใน ค.ศ. 960 ตีโบอยู่ฝั่งตรงข้ามกับริชาร์ดที่ 1 แห่งนอร์ม็องดีและเริ่มต้นการทำสงครามอันยาวนานกับชาวนอร์มัน ใน ค.ศ. 961 ตีโบโจมตีอีฟโรซ์p=65 ชาวนอร์มันตอบโต้ด้วยการโจมตีดุนัวส์ ในปี ค.ศ. 962 ตีโบทำการโจมตีรูอ็องแต่ล้มเหลว ชาวนอร์มันเผาชาทร์เป็นการตอบโต้ ตีโบยึดการควบคุมป้อมปราการแซ็งแตญ็องในลัวเรแชร์ในเวียร์ซงกับอ็องกียงในแบรี ช่วงที่อูก กาแปยังเยาว์วัย ตีโบสร้างความแข็งแกร่งให้กับชาทร์กับชาโตเดิง ในตอนที่เสียชีวิต ตีโบได้สร้างอำนาจอันกว้างใหญ่ไพศาลแถบแม่น้ำลัวร์ ครองความเป็นใหญ่ในฝรั่งเศสตอนกลาง
ราว ค.ศ. 943/44 ตีโบแต่งงานกับลีเยการ์ดแห่งแวร์ม็องดัว ภรรยาม่ายของวิลเลียมที่ 1 แห่งนอร์ม็องดี บุตรสาวของแอร์แบร์ที่ 2 เคานต์แห่งแวร์ม็องดัวกับฮิลเดอบร็องด์แห่งฝรั่งเศส พระธิดาของพระเจ้ารอแบร์ที่ 1 แห่งฝรั่งเศส พระเชษฐาร่วมบิดาของฮิลเดอบร็องด์คืออูกมหาราช ดยุคแห่งฝรั่งเศส

**ครอบครัว**
ลีเยการ์ด ภรรยาของตีโบ มีบุตรธิดากับเขา ดังนี้- ตีโบ (เสียชีวิต ค.ศ. 962)- อูก อาร์ชบิชอปแห่งบูร์ฌ (เสียชีวิต ค.ศ. 985)- เอิด (เสียชีวิต ค.ศ. 995) สืบทอดตำแหน่งต่อจากบิดาเป็นเคานต์แห่งบลัวp=56- อีลเดอการ์ด แต่งงานกับบูชาร์ เดอ แบร ลอร์ดแห่งมงมอร็องซี- แอมา (เสียชีวิตหลังปี ค.ศ. 1003) แต่งงานกับกีโยมที่ 4 แห่งอากีแตนpp=65-66

**อ้างอิง**

**ข้อมูล**
year=2007 
*year=1997 
หมวดหมู่:เคานต์แห่งตูร์
หมวดหมู่:เคานต์แห่งบลัว
หมวดหมู่:เคานต์แห่งชาทร์
หมวดหมู่:ราชวงศ์บลัว
เอเชียนคัพ 2019 กลุ่มเอ

กลุ่มเอของเอเชียนคัพ 2019 ลงเล่นตั้งแต่วันที่ 5 ถึง 14 มกราคม ค.ศ. 2019  กลุ่มนี้ประกอบด้วยเจ้าภาพ สหรัฐอาหรับเอมิเรตส์, ไทย, อินเดีย และบาห์เรน ทีมที่ดีที่สุด 2 ทีม อาจพร้อมด้วยทีมอันดับที่ 3  (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย

**ทีม**
หมายเหตุ

**ตารางคะแนน**
ในรอบ 16 ทีมสุดท้าย :- ทีมชนะเลิศของกลุ่มเอ จะได้แข่งกับทีมอันดับที่สามของกลุ่มซี, กลุ่มดี หรือกลุ่มอี- ทีมรองชนะเลิศของกลุ่มเอ จะได้แข่งกับทีมรองชนะเลิศของกลุ่มซี- ทีมอันดับที่สามของกลุ่มเอ อาจจะได้แข่งกับทีมชนะเลิศของกลุ่มบีหรือกลุ่มซี

**นัด**
เวลาที่ระบุไว้คือเวลามาตรฐานอ่าว (UTC+4)

**สหรัฐอาหรับเอมิเรตส์ พบ บาห์เรน**
300px

**ไทย พบ อินเดีย**
300px

**บาห์เรน พบ ไทย**
300px

**อินเดีย พบ สหรัฐอาหรับเอมิเรตส์**
300px

**สหรัฐอาหรับเอมิเรตส์ พบ ไทย**
300px

**อินเดีย พบ บาห์เรน**
300px

**การคาดโทษ**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:เอเชียนคัพ 2019
วัดหนองสองตอน

วัดหนองสองตอน เป็นวัดในพระพุทธศาสนา ตั้งอยู่ที่อำเภอพระพุทธบาท จังหวัดสระบุรี มีความเป็นมาและมีความสำคัญในฐานะเป็นวัดในศาสนสถานในพระพุทธศาสนา และเป็นศูนย์กลางในชุมชน 

**ประวัติวัด**
thumb
วัดหนองสองตอน เป็นวัดที่ตั้งอยู่ที่ เลขที่ 17 บ้านหนองสองตอน ถนนพระพุทธบาท – บ้านหมอ หมู่ที่ 3 ตำบลพุกร่าง อำเภอพระพุทธบาท จังหวัดสระบุรี วัดหนองสองตอนก่อตั้งเมื่อ พ.ศ. 2414 สังกัดคณะสงฆ์ มหานิกาย มีเนื้อที่ 6 ไร่ 3 งาน อาคารเสนาสนะประกอบด้วย อุโบสถ ศาลาการเปรียญ ศาลาเอนกประสงค์ กุฎิ 3 หลัง หอระฆัง และโรงครัว อุโบสถที่สร้างเมื่อ พ.ศ. 2536 เป็นอาคารคอนกรีตเสริมเหล็ก ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550 เขตวิสุงคามสีมากว้าง 18.50 เมตร ยาว 30.50 เมตร   

**รายชื่อเจ้าอาวาส**
# พระอธิการอยู่                                                    พ.ศ. 2414 – 2430
# พระอธิการเรือง                                                  พ.ศ. 2431 – พ.ศ. 2450
# พระอธิการเลี้ยง                                                  พ.ศ. 2450 – พ.ศ. 2464
# พระอธิการเลี้ยง เขมโก                                        พ.ศ. 2464 – พ.ศ. 2479
# พระอธิการปั่น จิตฺตวโร                                         พ.ศ. 2480 – พ.ศ. 2485
# พระอธิการทองคำ ฐานวโร                                   พ.ศ. 2487 – พ.ศ. 2517
# พระอธิการสายทิ้ง ปิยสีโล                                    พ.ศ. 2517 – พ.ศ. 2551
# พระครูสังฆรักษ์กลึง ธมฺมปิติโก                               พ.ศ. 2551 – พ.ศ. 2560
# พระอธิการชโนทัย จิรวฑฺฒโน                              พ.ศ. 2560 – ปัจจุบัน

**ศาสนาวัตถุในวัด**

**อุโบสถ**
thumb

**ศาลาการเปรียญ**
ไฟล์:ศาลาวัด.jpg|thumb|121x121px|thumb

**วิหารบูรพาจารย์**

**เมรุและศาลาคู่เมรุ ฯลฯ**
thumb

**อ้างอิง**
หนองสองตอน
เกิดใหม่ทั้งทีก็เป็นสไลม์ไปซะแล้ว

เกิดใหม่ทั้งทีก็เป็นสไลม์ไปซะแล้ว (Tensei Shitara Slime Datta Ken) เป็นซีรีส์ไลต์โนเวลญี่ปุ่นแนวแฟนตาซี ที่เขียนโดยฟูเซะ และภาพประกอบโดยมิตซ์ วาห์ เรื่องราวเกี่ยวกับมนุษย์เงินเดือนที่ถูกฆ่าตายและกลับชาติมาเกิดในโลกแห่งดาบและเวทมนตร์ในฐานะสไลม์ที่มีพลังพิเศษเฉพาะตัวและรวบรวมพันธมิตรเพื่อสร้างประเทศของสัตว์ประหลาดของเขาเอง
ฤดูกาลที่ 2 มีกำหนดการออกอากาศในเดือนตุลาคม พ.ศ. 2563 แต่ถูกเลื่อนเป็นวันที่ 12 มกราคม พ.ศ. 2564 เนื่องจากการระบาดทั่วของโควิด-19 ฤดูกาลที่ 2 ถูกแบ่งการออกอากาศเป็นสองส่วน ในส่วนของครึ่งหลังมีกำหนดการฉายในเดือนเมษายน พ.ศ. 2564 แต่ถูกเลื่อนเป็นเดือนกรกฎาคม พ.ศ. 2564 เช่นเดียวกัน ฤดูกาลที่ 3 เริ่มออกอากาศในเดือนเมษายน พ.ศ. 2567

**รายชื่อตอน**

**ฤดูกาลที่ 1 (2561–62)**

**ฤดูกาลที่ 2 (2564)**

**ฤดูกาลที่ 3 (2567)**

**เพลงประกอบซีรีส์อนิเมะ**

**เพลงเปิด (Opening)**
# เพลง Nameless story ร้องโดย Takuma Terashima (ตอนที่ 2-14)
# เพลง Meguru Mono ร้องโดย Takuma Terashima (ตอนที่ 15-24)
# เพลง Storyteller ร้องโดย TRUE (ตอนที่ 25-34 / ตอนที่ 36)
# เพลง Like Flames ร้องโดย MindaRyn (ตอนที่ 37-ปัจจุบัน)

**เพลงปิด (Ending)**
# เพลง Another colony ร้องโดย TRUE (ตอนที่ 2-13)
# เพลง Little Soldier ร้องโดย Azusa Tadokoro (ตอนที่ 14-24)
# เพลง STORYSEEKER ร้องโดย STEREO DIVE FOUNDATION (ตอนที่ 25-33 / ตอนที่ 35-36)
# เพลง Reincarnate ร้องโดย Takuma Terashima (ตอนที่ 37-ปัจจุบัน)

**ดูเพิ่ม**
 รายชื่อตัวละครในเกิดใหม่ทั้งทีก็เป็นสไลม์ไปซะแล้ว

**อ้างอิง**

**แหล่งข้อมูลอื่น**
  เว็บไซต์ทางการของไลต์โนเวล -  เว็บไซต์ทางการของหนังสือการ์ตูน date=2021-06-29  -  เว็บไซต์ทางการของหนังสือการ์ตูนภาคแยก -  เว็บไซต์ทางการของอนิเมะ - 19769

หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะโอวีเอในปี พ.ศ. 2562
หมวดหมู่:อนิเมะโอวีเอในปี พ.ศ. 2563
หมวดหมู่:การ์ตูนญี่ปุ่นแนวจินตนิมิต
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:อนิเมะและมังงะเกี่ยวกับจักรวาลคู่ขนาน
หมวดหมู่:รักพิมพ์
หมวดหมู่:อนิเมะของครันชีโรล
หมวดหมู่:ผู้ชนะครันชีโรลอนิเมะอะวอดส์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของนิปปงทีวี
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
เสียงเสียดแทรก ริมฝีปาก ไม่ก้อง

เสียงเสียดแทรก ริมฝีปาก ไม่ก้อง (voiceless bilabial fricative) เป็นเสียงพยัญชนะที่มีใช้ในบางภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨ɸ⟩ ส่วนสัญลักษณ์เอกซ์-แซมปาที่ตรงกันคือ p\ เสียงนี้ไม่พบในภาษาไทย มีลักษณะคล้ายเสียงเสียดแทรก ริมฝีปาก-ฟัน ไม่ก้อง IPA|f แต่ใช้ริมฝีปากในการออกเสียง ตัวอย่างการใช้เสียงนี้ ได้แก่ ในเสียง fu (ふ) ภาษาญี่ปุ่น
เสียดแทรก ริมฝีปาก ไม่ก้อง
ฟุ

ฟุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า ふ มีที่มาจากตัวเขียนหวัดของมันโยงะนะ 不 และคะตะกะนะเขียนว่า フ มีที่มาจากส่วนซ้ายของมันโยงะนะ 不 แทนเสียง /hu͍/ ถึงแม้ตามความจริงจะออกเสียง Ja-Fu.oga ถ้าเขียนด้วย Dakuten (ぶ, ブ) จะออกเสียง "บุ"

**อักษรแบบอื่น**
 โค้ด

**อ้างอิง**
 cite book|last=Gilhooly|first=Helen|title=Beginner's Japanese Script|url=https://archive.org/details/beginnersjapanes0000gilh_l4j3|publisher=Hodder Headline|location=London|origyear=1999|year=2003|series=Teach Yourself|isbn=0-340-86024-3|oclc=56469680
หมวดหมู่:คะนะ
เสียงเสียดแทรก ริมฝีปาก ก้อง

เสียงเสียดแทรก ริมฝีปาก ก้อง (voiced bilabial fricative) เป็นเสียงพยัญชนะที่มีใช้ในบางภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨β⟩ ซึ่งเป็นอักษรกรีกบีตา ส่วนสัญลักษณ์เอกซ์-แซมปาที่ตรงกันคือ B เสียงนี้ไม่พบในภาษาไทย มีลักษณะคล้ายกับเสียงเสียดแทรก ริมฝีปาก-ฟัน ก้อง IPA|v แต่เกิดที่ริมฝีปากทั้งสอง


**อ้างอิง**
เสียดแทรก ริมฝีปาก ก้อง
เสียงนาสิก ริมฝีปาก ไม่ก้อง

เสียงเสียดแทรก ริมฝีปาก ไม่ก้อง (voiceless bilabial nasal) เป็นเสียงพยัญชนะที่มีใช้ในบางภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨m̥⟩ ซึ่งมาจากสัญลักษณ์ ⟨m⟩ ซึ่งใช้แทนเสียงนาสิก ริมฝีปาก ก้อง ประสมกับสัญลักษณ์แสดงความไม่ก้อง ส่วนสัญลักษณ์แทนเสียงในระบบเอกซ์-แซมปาคือ m_0 เสียงนี้ไม่พบในภาษาไทย

**การพบในภาษาอื่น**

**อ้างอิง**
นาสิก ริมฝีปาก ไม่ก้อง
นกยางไฟธรรมดา

นกยางไฟธรรมดา (Cinnamon bittern, Ixobrychus cinnamomeus) เป็นนกยางที่สามารถพบได้ใน หมู่เกาะอันดามันและนิโคบาร์, อินเดีย, จีน, ไต้หวัน, หมู่เกาะซุนดา, ฟิลิปปินส์, และประเทศต่าง ๆ ทางในภูมิภาคเอเชียตะวันออกเฉียงใต้ สำหรับในประเทศไทยพบได้ทั่วไปทุกภูมิภาค

**ลักษณะทั่วไป**
ส่วนบนของหัว, คอ, หลัง, และปีกของตัวผู้มีสีน้ำตาลแกมแดง มีหางที่สั้นมาก ขนใต้ตัวมีสีอ่อนกว่าบนตัว ตัวเมียมีสีแดงน้อยกว่าตัวผู้ หลังมีสีน้ำตาลแก่แกมแดง บนหัวมีสีแดงดำ ใต้คางและใต้คอมีสีน้ำตาลแดงอ่อน มีลายเป็นจุดกลม ๆ สีน้ำตาลที่ปีก และเส้นเล็ก ๆ สีน้ำตาลอยู่ที่อกและท้อง

**อ้างอิง ==
Neoaves

Neoaves (นกใหม่) เป็นเคลดที่ประกอบด้วยนกใหม่ (Neornithes) ทั้งหมดยกเว้น Paleognathae และ Galloanserae 95% จากสปีชีส์ของนกใหม่ที่รู้จักกว่า 10,000 สปีชีส์อยู่ในเคลดนี้
แผนภาพวิวัฒนาการชาติพันธุ์แบบแคลดิสติกส์ของเคลดนี้

**อ้างอิง ==
เทกมีทูยัวร์ฮาร์ต (เพลงไมเคิลเลินส์ทูร็อก)

Take Me to Your Heart เป็นเพลงโดยวงดนตรีป็อปร็อกจากเดนมาร์กไมเคิลเลินส์ทูร็อก อยู่ในอัลบั้ม ไมเคิลเลินส์ทูร็อก เพลงนี้ดัดแปลงมาจากเพลงภาษาจีน The Goodbye Kiss (吻别) ของจาง เสฺวโหย่ว

**ชาร์ต**

**อ้างอิง ==
ม่ายชุลมุน

ม่ายชุลมุน (Weeds) เป็นละครโทรทัศน์ตลกของอเมริกาใน Showtime ตั้งแต่วันที่ 8 สิงหาคม 2005 ถึงวันที่ 16 กันยายน 2012 เป็นเรื่องเกี่ยวกับแม่หม้าย (ซึ่งเล่นโดย Mary-Louise Parker) ซึ่งเป็นแม่ของลูกชายสองคน Silas (ซึ่งเล่นโดย Hunter Parrish) และ Shane (ซึ่งเล่นโดย Alexander Gould) และเธอหันไปขายกัญชาเพื่อสนับสนุนครอบครัวของเธอหลังจากสามีของเธอ Judah (ซึ่งเล่นโดย Jeffrey Dean Morgan) เสียชีวิต
ออเรนจ์ อีส เดอะ นิว แบล็ค

ออเรนจ์ อีส เดอะ นิว แบล็ค (Orange Is the New Black) เป็นซีรีส์แนวตลกดราม่าของอเมริกาใน Netflix สร้างโดย Jenji Kohan ซึ่งเป็นคนเดียวกับที่สร้าง ม่ายชุลมุน ทำมาจากบันทึกชีวิตประจำวันที่มีชื่อเดียวกันโดย Piper Kerman ในเดือนสิงหาคม 2018 ประกอบด้วย 6 ซีซัน ซีซันละ 13 ตอน ในเดือนตุลาคม 2018 มีการยืนยันว่าจะมีซีซันที่ 7 :ซึ่งเป็นซีซันสุดท้ายต่อ
ออเรนจ์ อีส เดอะ นิว แบล็คยังเป็นซีรีส์ที่มีผู้ชมมากที่สุดใน Netflix อักด้วย  รวมถึงยังได้รับการยกย่องจากนักวิจารณ์และได้รับเกียรติอีกมากมาย

**อ้างอิง ==
พระโกญจนาเนศวร์

พระโกญจนาเนศวร์ หรือ พระโกญจนาทเนศวร์ เป็นเทพเจ้าแห่งช้างองค์หนึ่ง มีพระวรกายเป็นมนุษย์แต่มีเศียรเป็นช้าง ซึ่งปรากฏใน ตำราช้าง และ คัมภีร์นารายณ์ยี่สิบปาง อันเป็นเอกสารของไทยช่วงรัตนโกสินทร์ แม้จะมีรูปลักษณ์คล้ายคลึงกับพระพิฆเนศ แต่เทพองค์นี้ได้รับการนับถือในฐานะครูหมอช้างตามหลักคชศาสตร์ของไทย และเป็นเทพที่ไม่ปรากฏในคัมภีร์ศาสนาฮินดูใด ๆ  ของประเทศอินเดีย

**ศัพทมูลวิทยา**
พระยาอนุมานราชธน (ยง เสฐียรโกเศศ) สันนิษฐานว่าพระนาม "โกญจนาเนศวร์" ใน คัมภีร์นารายณ์ยี่สิบปาง เป็นพระนามของพระขันทกุมาร เพราะคำว่า "โกญจนา" ตรงกับคำสันสกฤตว่า "เกราญจ" ซึ่งเป็นชื่อภูเขาที่พระขันทกุมารเสด็จไปประทับ รองศาสตราจารย์ ดร. มณีปิ่น พรหมสุทธิลักษณ์อธิบายมาจากคำสันสกฤตว่า "เกฺราญจนาเนศวร" (กฺราญจน+อานน+อิศวร) จึงแปลความหมายของชื่อดังกล่าวว่า "ผู้เป็นใหญ่เหนือแผ่นพักตร์เกราญจะ" และมณีปิ่นได้อธิบายอีกว่า ชาวสยามโบราณคงทราบทางเทพปกรณัมแขก อินเดีย ว่าพระอิศวรมีบุตรสององค์ แต่เข้าใจผิดว่าเป็นองค์เดียวกัน จึงโอนชื่อพระขันทกุมารไปให้กับพระคเณศ
คมกฤช อุ่ยเต็กเค่งอธิบายว่า "โกญจนาทเนศวร์" ซึ่งปรากฏใน ตำราช้าง มาจากคำว่า "โกญจนาท" แปลว่า "เสียงร้องของช้าง" และพระนามจึงควรจะเป็น "โกญจนาเทศวร์" แปลว่า "พระเป็นเจ้าที่มีเสียงร้องของช้าง" หรืออาจจะมาจาก "โกญจนาทนฺ+อีศวร" ตามการสนธิสันสกฤตอย่างทมิฬ

**ประวัติ**
พระโกญจนาเนศวร์หรือพระโกญจนาทเนศวร์ ปรากฏใน คัมภีร์นารายณ์ยี่สิบปาง อธิบายว่าพระโกญจนาเนศวร์เป็นบุตรของพระอิศวรและเป็นน้องชายของพระพิฆเนศ ดังเนื้อความ
"ในไตรดายุคพระอิศวรมีเทวโองการให้พระเพลิงพระทำเทวฤทธิ์เพื่อบังเกิดศิวบุตร 2 องค์ พระเพลิงรับเทวโองการและกระทำเทวฤทธิ์ให้บังเกิดเป็นเปลวเพลิงออกจากช่องพระกรรณทั้งสอง เบื้องขวาบังเกิดบุตรที่มีพระพักตร์เป็นช้างคือพระคเณศ ส่วนเบื้องซ้ายบังเกิดเป็นเทวกุมารองค์หนึ่งชื่อพระโกญจนาเนศวร มีพักตร์เป็นช้าง 3 พระพักตร์ มีพระกร 6 พระกร แต่ละพระหัตถ์กำเนิดมีช้างประเภทต่าง ๆ เช่น ช้างเอราวัณ ช้างคีรีเมฆละไตรดายุค ช้างเผือกเอก เผือกตรี เผือกโท เป็นต้น"
ใน คัมภีร์นารายณ์ยี่สิบปาง และ ตำราช้าง ได้อธิบายรูปลักษณ์ของพระโกญจนาเนศวร์ไว้ตรงกันคือมีเศียรรูปช้างสามเศียร มีกรหกกร ในพระกรทั้งหกกรจะมีช้างชนิดต่าง ๆ ทั้งของโลกและสวรรค์ คือช้างเอราวัณ ช้างเผือกชนิดต่าง ๆ และสังข์ทักขิณาวัฏในพระกรขวา และสังข์อุตราวัฏโลกในพระกรซ้าย ประทับยืนอยู่บนศีรษะของช้างเจ็ดเศียร มีบทบาททางคชศาสตร์คือสร้างช้างเผือกสำหรับพระราชาบนโลกมนุษย์ พระโกญจนาเนศวร์นี้มีเทวลักษณะใกล้เคียงกับตรีมุขคณปติ (พระคณบดีสามพักตร์) ปรากฏใน ตำราตัตวนิธิ ของอินเดียใต้ แต่ไม่ปรากฏบทบาทเกี่ยวกับช้างแต่อย่างใด

**อ้างอิง**
หมวดหมู่:เทวดาตามความเชื่อของไทย
หมวดหมู่:ตัวละครในวรรณคดีไทย
ตราบาปสีชมพู

ตราบาปสีชมพู เป็นละครโทรทัศน์แนว โรแมนติก-ดราม่า-สะท้อนสังคม สร้างจากบทประพันธ์ของ ลินิน นำมาสร้างเป็นละครโทรทัศน์ทางไทยทีวีสีช่อง 3 ในปี พ.ศ. 2561 ผลิตละครโดย บริษัท เลิฟดราม่า จำกัด กำกับการแสดงโดย สรัสวดี วงศ์สมเพ็ชร นำแสดงโดย ณวัสน์ ภู่พันธัชสีห์ , นลินทิพย์ สกุลอ่องอำไพ , พิรพบ อาจวิบูลย์พร , สิรินาถ สุคันธรัต , จักรพันธ์ พุทธา , มรกต หลิว ออกอากาศทุกคืนวันจันทร์ - วันพฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. เริ่มออกอากาศตอนแรกวันที่ 16 พฤศจิกายน พ.ศ. 2561 – 19 ธันวาคม พ.ศ. 2561 ต่อจาก แก้วกุมภัณฑ์

**นักแสดง**

**อ้างอิง**
  “ภณ ณวัสน์” พิสูจน์ฝีมือ ขึ้นแท่นพระเอกเต็มตัวเรื่องแรก ประกบ “บัว นลินทิพย์” ในละครสุดดราม่า “ตราบาปสีชมพู” (entertain.enjoyjam.net)-  พระเอกใหม่ ภณ ณวัสน์ ละครตราบาปสีชมพู | บัณฑิตพระจอมเกล้าฯ ลาดกระบัง (campus.campus-star.com) -   หล่อออร่าพุ่ง! "ภณ ณวัสน์" ขึ้นแท่นพระเอกเรื่องแรก "ตราบาปสีชมพู" (sanook.com) -  'ภณ' ขึ้นแท่นพระเอก ขอกำลังใจใน "ตราบาปสีชมพู" (thairath.co.th) -  "ภณ-บัว-กิ๊ฟท์-การ์ด"เผยความประทับใจและความท้าทาย ในการแสดง ละครตราบาปสีชมพู (news.ch3thailand.com) date=2018-11-20   

**แหล่งข้อมูลอื่น**
 1570 -  เรื่องย่อละครตราบาปสีชมพู (Gossipstar)-  เรื่องย่อ ตราบาปสีชมพู (Manager Online)-  ละคร ตราบาปสีชมพู ตอนที่ 2-3 (Manager Online)-  เรื่องย่อละคร ตราบาปสีชมพู (drama.nangdee.com)-  ตราบาปสีชมพู เรื่องย่อ ละครช่อง3 (sanook.com) -  เรื่องย่อ ตราบาปสีชมพู (thairath.co.th)-  (เรื่องย่อ ตราบาปสีชมพู)
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
เฮนรี เดียร์บอร์น

จอมพลเฮนรี เดียร์บอร์น
เฮนรี เดียร์บอร์น (23 กุมภาพันธ์ ค.ศ.1751 - 6 มิถุนายน ค.ศ.1829) เขาเป็นนายพลและรัฐบุรุษชาวอเมริกัน มีบทบาทในสงครามปฏิวัติอเมริกาและสงคราม ค.ศ.1812 เขามีชีวิตอยู่ในช่วงสมัยสงครามนโปเลียน

**สงครามปฏิวัติอเมริกา**
เมื่อสงครามเริ่มขึ้น ในตอนแรกเดียร์บอร์นได้เข้าสังกัดนายพล เบเนดิกต์ อาร์โนลด์ ในการเดินทางไปยังคิวเบก เขาได้บันทึกวารสารที่สำคัญ หลังจากถูกจับกุมและถูกแลกเปลี่ยน เขาก็ตัดสินใจรับใช้ในกองทัพภาคพื้นทวีปของ จอร์จ วอชิงตัน และสามารถทำให้กองทัพอังกฤษยอมจำนนในการโอบล้อมเมืองยอร์กทาวน์

**หลังเสร็จสิ้นสงครามปฏิวัติอเมริกา**
พลเอก อิสเรียล พัทแนม
เดียร์บอร์นได้ทำงานเป็นเจ้าหน้าที่ของนายพลวอชิงตันที่เวอร์จิเนีย ต่อมาในสมัยของประธานาธิบดีโทมัส เจฟเฟอร์สัน เขาได้เป็นเลขานุการแห่งสงคราม ตั้งแต่ ค.ศ.1801 ถึง ค.ศ.1809 และทำหน้าที่เป็นผู้บัญชาการตำรวจแห่งชาติในสงคราม ค.ศ.1812
ในชีวิตของเขายังได้วิจารณ์ผลงานของ อิสเรียล พัทแนม ที่ยุทธการบังเกอร์ ฮิลล์ ทำให้เกิดความขัดแย้งระหว่างเดียร์บอร์น-พัทแนม
ป้อมเดียร์บอร์นที่รัฐอิลลินอยและเมืองเดียร์บอร์นที่รัฐมิชิแกนได้รับการตั้งชื่อเพื่อเป็นเกียรติแก่เขา

**สงคราม ค.ศ.1812**
ค.ศ.1812 กองทัพอังกฤษได้เข้าบุกแผ่นดินสหรัฐอเมริกา ประธานาธิบดีเจมส์ แมดิสันได้แต่งตั้งนายพลเดียร์บอร์นให้เป็นผู้บัญชาการทหารทางภาคตะวันออกเฉียงเหนือ แต่เนื่องด้วยจากที่เดียร์บอร์นในตอนนั้นมีอายุได้ 61 ปี จึงทำให้สุขภาพของเขาไม่สู้ดีนักและบัญชาการรบได้ไม่เต็มที่
ไฟล์:War of 1812 (11313839734).jpg|thumb|พลเอก แอนดรูว์ แจ๊กสัน ในยุทธการนิวออร์ลินส์
ค.ศ.1815 แม้ว่าอเมริกาจะเอาชนะอังกฤษได้ในยุทธการนิวออร์ลินส์ แต่เดียร์บอร์นก็ถูกปลดออกจากตำแหน่งทางทหารในวันที่ 15 มิถุนายน

**บั้นปลายชีวิต**
 ได้เป็น 1 ในสมาชิกสมาคมโบราณวัตถุอเมริกันในปี ค.ศ.1816- ได้เป็นผู้ว่าการรัฐแมสซาซูเซตส์ในปี ค.ศ.1818- ได้เป็นเอกอัครราชทูตอเมริกาประจำโปรตุเกสในปี ค.ศ.1822 ในสมัยประธานาธิบดีเจมส์ มอนโร
สุสานฟอเรสต์ฮิลล์ สถานที่ฝังศพของเฮนรี เดียร์บอร์น
เขากลับมาบ้านเกิดที่ย่านร็อคซ์บูรีในเมืองบอสตัน และเสียชีวิตในอีก 5 ปีต่อมาด้วยวัย 78 ปี ศพของเขาถูกฝังในสุสานฟอเรสต์ฮิลล์ในทุ่งราบจาเมกา(ในตอนนั้นอยู่นอกเมืองบอสตันและผนวกเข้ากับเมืองในปี ค.ศ.1874)
ฟรอมเดอะเยลโลว์รูม

From the Yellow Room เป็นสตูดิโออัลบั้มที่สามโดยนักเปียโนชาวเกาหลีใต้ Yiruma อัลบั้มนี้มีเพลงที่โด่งดังมากที่สุดเพลงหนึ่ง "Kiss the Rain"

**รายชื่อเพลง**

**อ้างอิง**
  เว็บไซต์อย่างเป็นทางการของ Yiruma-  Yiruma ใน Myspace
ผู้ชายขายสวย

Beauty Boy ผู้ชายขายสวย เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ นำมาสร้างเป็นละครโทรทัศน์ทางช่อง 3 เอสดี (หมายเลข 28) ในปี 2561 ผลิตละครโดย บริษัท โคโซโคโม จำกัด , บริษัท อินไซท์ เทคโนโลยี จำกัด กำกับการแสดงโดย ราชิต กุศลคูณสิริ , ธนะมินทร์ วงษ์สกุลพัชร์ นำแสดงโดย พิมพ์ชนก ลือวิเศษไพบูลย์ และ เศรษฐพงศ์ เพียงพอ  ออกอากาศทุกคืนวันอาทิตย์ เวลา 20.30 - 21.30 น. เริ่มออกอากาศตอนแรกวันที่ 2 กันยายน พ.ศ. 2561

**นักแสดง == 

**อ้างอิง**
  'เต๋า' คู่ 'ใบเฟิร์น' ในซีรีส์เรื่องใหม่ (komchadluek.net) -  เปิดตัวซีรีส์"Beauty Boy ผู้ชายขายสวย"และ"Meo Me&You แมวของเขาและรักของเรา" (news.ch3thailand.com) date=2018-12-07 -  เต๋า-ใบเฟิร์น เปิดศึกรบด้านความงามจากหนุ่มหล่อ "Beauty Boy ผู้ชายขายสวย" (sanook.com)

**แหล่งข้อมูลอื่น**
  เรื่องย่อ Beauty Boy ผู้ชายขายสวย (Manager Online)  -  เรื่องย่อ Beauty Boy ผู้ชายขายสวย ตอนที่ 5 (board.postjung.com)-  เรื่องย่อ ละคร Beauty Boy ผู้ชายขายสวย ตอนที่ 6 (newsplus.co.th) -  ย่อละครเรื่อง “Beauty boy“ ผู้ชายขายสวย สำหรับ ตอนที่ 7 (gossipthai.com)fix-attempted=yes  -  เรื่องย่อ “Beauty boy ผู้ชายขายสวย” ออกอากาศวันอาทิตย์ที่ 11 พฤศจิกายน พ.ศ. 2560 เวลา 20.30 น. ทางช่อง 28 (cbntchannel.com)fix-attempted=yes  -  Beauty Boy ผู้ชายขายสวย เรื่องย่อ (2018) | ซีรีส์ช่อง 3 SD (ช่อง 28) (online-idol.com) date=2022-02-17  -  เรื่องย่อละคร Beauty Boy ผู้ชายขายสวย (drama.nangdee.com)-  ซีรีส์ Beauty Boy นำแสดงโดย เต๋า กับ ใบเฟิร์น พิมพ์ชนก..ออกอากาศทาง Line Tv ส่วน Free TV รอลุ้น (pantip.com)  
หมวดหมู่:ละครชุด
หมวดหมู่:ละครโทรทัศน์ช่อง 3 เอสดี
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ไทยในคริสต์ทศวรรษ 2010
คาร์ล ฟิลลิพ เจ้าชายแห่งชวาร์ทเซินแบร์ค

คาร์ล ฟิลลิพ เจ้าชายแห่งชวาร์ทเซินแบร์ค
คาร์ล ฟิลลิพ เฟือสท์แห่งชวาร์ทเซินแบร์ค (Karl Philipp, Fürst zu Schwarzenberg; 18 เมษายน ค.ศ. 1771 – 15 ตุลาคม ค.ศ. 1820) เป็นจอมพลแห่งราชวงศ์ฮาพส์บวร์คในช่วงสงครามนโปเลียน โดยเข้าสังกัดทหารม้า

**ประวัติ**
คาร์ล ฟิลลิพเกิดที่กรุงเวียนนา เขาเป็นลูกชายของโยฮัน เนโพมุค อันโทน แห่งชวาร์ทเซินแบร์ค และมารี เอเลโอโนเรอ เคาน์เตสแห่งตระกูลเอิททิงเงิน-วัลเลอร์ชไตน์ เขาเป็นหนึ่งในสิบสามพี่น้อง อีกเจ็ดคนตายตั้งแต่วัยเยาว์
เขาเข้ารับราชการในสังกัดทหารม้าในปี ค.ศ. 1788 ปีต่อมาเขาได้อยู่ในสังกัดนายพลฟรันทซ์ โมริทซ์ ฟ็อน ลาซี และนายพลแอ็นสท์ กีเดอ็อน ฟ็อน เลาด็อน เพื่อต่อสู้กับทหารเติร์ก
ค.ศ. 1796 ช่วงสงครามปฏิวัติฝรั่งเศส เขาต้องออกรบในยุทธการที่อัมแบร์คและยุทธการที่เวือทซ์บวร์ค ต่อมาในปี ค.ศ. 1799 ได้รับยศเป็นพลโท ในยุทธการที่โฮเอินลินเดิน เขาได้นำทหารส่วนหนึ่งไปที่ทางปีกขวาของกองทัพออสเตรียที่ถูกทหารฝรั่งเศสโจมตีอย่างกล้าหาญ หลังจากนั้นเขาได้รับคำสั่งจากอาร์ชดยุคคาร์ลให้ไปประจำกับกองหลัง
ค.ศ. 1804 เขาจึงได้รับยศเป็นเจ้าชายแห่งชวาร์ทเซินแบร์ค
ค.ศ. 1805 เขาได้เป็นผู้บัญชาการทหารประจำกองพลของนายพลคาร์ล มัค ฟ็อน ไลเบอริช ตอนที่เมืองอุล์มถูกปิดล้อมโดยกองทัพของนโปเลียน เขาเป็นหนึ่งในกลุ่มทหารม้าใต้สังกัดของอาร์ชดยุคเฟอร์ดินานด์แห่งออสเตรีย-เอสเตซึ่งตัดเส้นทางการเดินทัพของศัตรู
ค.ศ. 1806-1809 เขารับตำแหน่งเป็นเอกอัครราชทูตออสเตรียประจำรัสเซีย แต่ว่ารับตำแหน่งได้ไม่นานก็ต้องรีบกลับบ้านเกิดเพื่อทำศึกในวากรัม แต่ฝ่ายออสเตรียพ่ายแพ้ จึงทำให้ต้องประสานมิตรกับฝรั่งเศสและทำให้นโปเลียนได้สมรสกับองค์หญิงมารี หลุยส์
ค.ศ. 1812 นโปเลียนได้ขอร้องให้เจ้าชายคาร์ลไปช่วยทำการบุกรัสเซีย
ค.ศ. 1813 เมื่อฝรั่งเศสพ่ายแพ้จากการบุกรัสเซีย ทำให้เกิดสงครามสหสัมพันธมิตรครั้งที่หกขึ้นมา และคาร์ล ฟิลลิพได้บัญชาการรบในยุทธการที่ไลพ์ซิชกับยุทธการที่ปารีส และมีบทบาทในสมัยร้อยวันและออกรบในยุทธการวอเตอร์ลู

**ชีวิตแต่งงาน**
คาร์ล ฟิลลิพ สมรสกับมารีอา อันนา ฟ็อน โฮเอินเฟ็ลท์ มีบุตรด้วยกัน 3 คน คือ
# ฟริดริช เจ้าชายแห่งชวาร์ทเซินแบร์ค (ค.ศ. 1800–1870) มีบทบาทในการรบที่กาลิเซียในปี ค.ศ. 1846 อิตาลีและฮังการีในปี ค.ศ. 1848 รวมถึงสงครามการ์ลิสต์ที่สเปน
# คาร์ลที่ 2 บอโรเมอุส ฟิลลิพ (ค.ศ. 1802–1858) รับราชการในสังกัดทหารปืนใหญ่
# เอ็ดมุนท์ เลโอพ็อลท์ ฟรีดริช (ค.ศ. 1803–1873) เป็นจอมพลแห่งจักรวรรดิออสเตรีย
หลานชาย คือ
# เฟลิคส์ ชวาร์ทเซินแบร์ค (ค.ศ. 1800–1852) ขุนนางและรัฐบุรุษแห่งออสเตรีย
# ฟรีดริช โยฮัน โยเซ็ฟ เซอเล็สทีน (ค.ศ. 1809–1885) เป็นพระคาร์ดินัลและเป็นบุคคลสำคัญในประวัติศาสตร์ของสันตะปาปาและประวัติศาสตร์ออสเตรีย

**รางวัลที่ได้รับ**
# เครื่องราชอิสริยาภรณ์ขนแกะทองคำ
# เหรียญทหารแห่งมาเรีย เทเรซา
# เหรียญทหารแห่งมัคส์ โยเซ็ฟ
# เลฌียงดอเนอร์
# เหรียญทหาร คำสั่งของพระวิญญาณบริสุทธิ์
หมวดหมู่:บุคคลในสงครามนโปเลียนชาวออสเตรีย
หมวดหมู่:ผู้นำในสงครามนโปเลียน
หมวดหมู่:ราชวงศ์ฮาพส์บวร์ค-ลอแรน
หมวดหมู่:จอมพลสูงสุด
หมวดหมู่:จอมพลชาวออสเตรีย
หมวดหมู่:นายพลชาวออสเตรีย
หมวดหมู่:เฟือสท์
ยุทธการอาวุธมหาประลัย

ยุทธการอาวุธมหาประลัย (Hevī Obujekuto; Heavy Object) เป็นซีรีส์ไลต์โนเวลภาษาญี่ปุ่น เขียนโดย Kazuma Kamachi และภาพโดย Ryō Nagi ตั้งแต่ 2009 ASCII Media Works ได้เผยแพร่รวม 14 เล่ม ภายใต้ชื่อ  Dengeki Bunko มีการดัดแปลงเป็นมังงะทั้งหมดสามเล่ม และได้ดัดแปลงเป็นทีวีอนิเมะในเวลาถัดมาโดย J.C.Staff (และ 3DCG โดย Sanzigen) ออกอากาศตั้งแต่ 2 ตุลาคมถึง 25 มีนาคม 2016

**อ้างอิง**
หมวดหมู่:การก่อการร้ายในบันเทิงคดี
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:รายการโทรทัศน์ของโตเกียวเอ็มเอ็กซ์
วิธีปั้นสาวบ้านให้มาเป็นนางเอกของผม

วิธีปั้นสาวบ้านให้มาเป็นนางเอกของผม () หรือในชื่อสั้น Saekano (冴えカノ) เป็นซีรีส์ไลต์โนเวลภาษาญี่ปุ่นโดย Fumiaki Maruto และภาพโดย Kurehito Misaki Fujimi Shobo เผยแพร่รวม 13 เล่มตั้งแต่กรกฎาคม พ.ศ. 2555 ถึงตุลาคม พ.ศ. 2560 ภายใต้ Fujimi Fantasia Bunko มีการดัดแปลงเป็นมังงะหนึ่งเล่ม และสอง spin-off และมีการดัดแปลงเป็นอนิเมะโทรทัศน์โดย A-1 Pictures ซึ่งออกอากาศในระหว่างวันที่ 9 มกราคมถึง 27 มีนาคม พ.ศ. 2558 ในช่วง noitamina ของ Fuji TV และได้รับการซื้อลิขสิทธิ์จาก Aniplex of America ซีซันที่สองออกอากาศตั้งแต่วันที่ 6 เมษายน พ.ศ. 2560 ถึงวันที่ 23 มิถุนายน พ.ศ. 2560 ภาพยนตร์อนิเมะโดย CloverWorks มีกำหนดจะเปิดตัวในช่วงไตรมาสที่ 4 ของปี 2019

**เรื่องย่อ**
กล่าวถึง อากิ โทโมยะ (安芸 倫也) หนุ่มโอตาคุ ผู้ที่ตั้งใจจะสร้างผลงานที่เหนือกว่าระดับงานโดจิน (ผลงานที่ผลิตเองโดยไม่ทำภายใต้สังกัดใหญ่ ไม่จำเป็นต้องติดเรทเสมอไป) ทั่วไป โดยหวังจะขอความช่วยเหลือกับเพื่อนสาวลูกครึ่ง ซาวามุระ สเปนเซอร์ เอริริ (澤村・スペンサー・英梨々) คุณหนูแสนดีที่เบื้องหลังเถียงกับเขาได้ตลอด และรุ่นพี่สาว คาสึมิงาโอกะ อุตาฮะ (霞ヶ丘 詩羽) สาวงามเงียบแต่เป็นคนปากร้าย ทั้งสองสาวได้ปฏิเสธที่จะร่วมงานกับเขา อากิจึงหันไปหา คาโต้ เมงุมิ (加藤 恵) ที่ไม่ได้มีราศีนางเอกแบบสองคนที่เขารู้จัก อีกทั้งดูจะเรียบง่ายกว่าคาแร็กเตอร์หญิงในเกมด้วยซ้ำ แต่ด้วยความบังเอิญที่เขาได้พบเธอนอกโรงเรียน ทำให้เขารู้สึกว่าเธอน่าจะกลายเป็นนางเอกให้กับงานของเขาได้ในอนาคต จึงพยายามหาวิธีที่จะปั้นเธอให้สมกับเป็นนางเอกให้ได้

**อ้างอิง**
หมวดหมู่:ฟีนิกซ์ (สำนักพิมพ์)
หมวดหมู่:เอ-1 พิกเจอร์ส
หมวดหมู่:มังงะของสำนักพิมพ์คาโดกาวะโชเต็ง
โคซูเกะ ไซโตะ

โคซูเกะ ไซโตะ (Saitō Kōsuke) เป็น DJ และคนแต่งเพลงสำหรับเกมเพลงชาวญี่ปุ่น เขาเป็นที่รู้จักจากงานของเขาในเกมในซีรีส์บีมานิโดยโคนามิ เขาผลิตเพลงภายใต้นามแฝงต่าง ๆ เช่น kors k, Eagle, StripE และ teranoid

**อ้างอิง**
หมวดหมู่:นักดนตรีชาวญี่ปุ่น
โครเนอเดนมาร์ก

โครเนอ (krone, พหูพจน์ kroner) เป็นสกุลเงินอย่างเป็นทางการของเดนมาร์ก, กรีนแลนด์ และหมู่เกาะแฟโร มีการใช้ครั้งแรกในวันที่ 1 มกราคม ค.ศ. 1875 คำว่า โครเนอ แปลตรงตัวได้ว่า "มงกุฎ"
หนึ่งโครเนอจะเท่ากับ 100 เออเรอ (øre) โดยคำว่า øre อาจจะมาจากคำภาษาละติน aureus แปลว่าเหรียญทอง รวมกันทั้งหมดมีเหรียญโครเนอรวม 11 เหรียญ โดยที่เล็กที่สุดคือเหรียญ 50 เออเรอ ก่อนหน้านี้มีเหรียญเออเรอมากกว่านี้ แต่ถูกยกเลิกเนื่องจากเงินเฟ้อ

**อ้างอิง**
หมวดหมู่:สกุลเงินยุโรป
เหรียญ 2 เออเรอ (เหรียญกษาปณ์เดนมาร์กสมัยสงครามโลกครั้งที่สอง)

เหรียญ 2 เออเรอ (øre) ได้รับการผลิตขึ้นระหว่างการยึดครองเดนมาร์กของเยอรมนีระหว่าง ค.ศ. 1941–1945 และจากนั้นโดยรัฐบาลเดนมาร์กใน ค.ศ. 1947 ผลิตขึ้นครั้งแรกโดยใช้อะลูมิเนียม และจาก ค.ศ. 1942–1947 โดยใช้สังกะสี

**จำนวนเหรียญที่ผลิต**
อะลูมิเนียม ค.ศ. 1941 
สังกะสี ค.ศ. 1942-1947 

**อ้างอิง**
หมวดหมู่:เหรียญกษาปณ์เดนมาร์ก
หมวดหมู่:เศรษฐกิจของประเทศเดนมาร์ก
หมวดหมู่:เดนมาร์กในสงครามโลกครั้งที่ 2
โบสถ์เซนต์หลุยส์

โบสถ์เซนต์หลุยส์ (Saint Louis Church Bangkok) หรือ บางครั้งเรียกว่า วัดเซนต์หลุยส์ เป็นโบสถ์คริสต์นิกายโรมันคาทอลิก ตั้งอยู่บริเวณเดียวกับโรงพยาบาลเซนต์หลุยส์และโรงเรียนเซนต์หลุยส์ศึกษา บนถนนสาทรใต้ แขวงยานนาวา เขตสาทร กรุงเทพมหานคร
โบสถ์เซนต์หลุยส์ตั้งชื่อเพื่อถวายเกียรติแด่นักบุญหลุยส์ กษัตริย์แห่งฝรั่งเศส (Saint Louis, the King of France) ซึ่งเป็นศาสนนามของพระคุณเจ้าหลุยส์ โชแรง ผู้สร้างโบสถ์เซนต์หลุยส์ในปี ค.ศ. 1958 และเป็นประมุขมิสซังกรุงเทพฯ ในขณะนั้น

**ลักษณะทางสถาปัตยกรรม**
 บริเวณโถงกลางเป็น Point Arch อันเป็นลักษณะสำคัญหนึ่งของสถาปัตยกรรมยุคโกธิค- วัสดุหลักเป็นการก่ออิฐส้ม - เป็นสถาปัตยกรรมที่ผสมผสานงานออกแบบสมัยใหม่ เช่น การออกแบบให้มีลักษณะโปร่งและสูง เรียบง่าย- บริเวณ Choir มี Sky light อยู่ตรงกลาง เพื่อให้แสงเข้ามาภายในอาคาร- บริเวณยอดของอาคาร เป็นหอระฆัง

**บริการ**
 พิธีมิสซา- บริการสถานที่สำหรับจัดงานแต่งงาน- ศาลาสวดศพ หลุยส์ มารีย์ ซึ่งมีบริการสวดศพเป็นภาษาไทยและจีน

**ระเบียงภาพ**

**อ้างอิง**
หมวดหมู่:ก่อตั้งในจังหวัดพระนครในปี พ.ศ. 2500
หมวดหมู่:โบสถ์คาทอลิกในประเทศไทย
หมวดหมู่:ศาสนสถานในเขตสาทร
หมวดหมู่:โบสถ์คริสต์ในกรุงเทพมหานคร
ชุดเครื่องมือภาษาธรรมชาติ

ชุดเครื่องมือภาษาธรรมชาติ (Natural Language Toolkit) หรือเรียกย่อว่า NLTK  เป็นชุดโปรแกรมสำหรับ การประมวลภาษาธรรมชาติ (NLP) สำหรับภาษาอังกฤษ ซึ่งเขียนเป็นภาษาไพทอน พัฒนาขึ้นโดย Steven Bird และ Edward Lope ในคณะวิทยาคอมพิวเตอร์และสารสนเทศที่ มหาวิทยาลัยเพนซิลเวเนีย
NLTK มีได้รับการพัฒนาขึ้นเพื่อสนับสนุนการวิจัยและสอนในด้านการประมวลภาษาธรรมชาติ หรือสาขาที่เกี่ยวข้อง รวมถึง ภาษาศาสตร์, ประชานศาสตร์, ปัญญาประดิษฐ์ และ การเรียนรู้ของเครื่อง
NLTK ประสบความสำเร็จในการประกอบการเรียนสอน ถูกใช้ใน 32 มหาวิทยาลัย ในอเมริกาและอีก 25 ประเทศใช้ NLTK ในห้องเรียน NLTK สนับสนุนการแบ่งประเภท, ตัดคำ, กำกับไวยากรณ์ประโยค และอื่น ๆ

**อ้างอิง**

** ดูเพิ่ม**
  Official website-  NLTK book online date=2018-03-01 -  NLTK development at GitHub-  API documentation date=2018-03-02 - NLTK Presentation at Baypiggies User Group. Presented at the Google Campus on 12 June 2007.